OzLabs/hebrew-wiki-articles huggingface dataset:
נקודת טשטגו

נקודת טשטגו או נקודת טאשטגו (באנגלית: Tashtego Point) היא לשון יבשה סלעית בחוף המזרחי של ארץ גרהאם, שבאנטארקטיקה.

הלשון מהווה את הקצה המזרחי של המצוק המהווה את הגדה הדרומית של קרחון סטאב.

== היסטוריה ==
=== גילוי ומיפוי לשון היבשה ===

הנקודה נסקרה וצולמה על ידי סקר שטחי חסות איי פוקלנד בשנת 1947.

=== מקור השם ===

שמה של הנקודה ניתן לה על ידי הוועדה המייעצת לשמות אנטארקטיים של בריטניה.

הנקודה נקראת על שם "טשטגו" - דמות מספרו של הרמן מלוויל, "מובי דיק".

שם זה ניתן בדומה לשמות אתרים נוספים באזור, הקרויים על שם דמויות מהספר.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA448&lpg=PA448&dq=%22Tashtego+Point%22&source=bl&ots=qbWIsvOes7&sig=ACfU3U3hVEmHqJQHunlvUJ6jSCksBrwn0A&hl=en&sa=X&ved=2ahUKEwjqgZrK9tboAhXNsaQKHRRrCPoQ6AEwA3oECAoQKA#v=onepage&q=%22Tashtego%20Point%22&f=false Sailing Directions (planning Guide) and (enroute) for Antarctica], P 276</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:15008 נקודת טשטגו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132488 נקודת טשטגו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14441&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת טסטגו] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=10940 נקודת טשטגו] באתר marineregions
* [https://mapcarta.com/25598626 מפת אזור נקודת טשטגו]

== הערות שוליים ==

טשטגו
טשטגו
משאבת מזרק

משאבת מזרק לשימוש במעבדה.
משאבת מזרק היא משאבת עירוי קטנה (חלק מהמשאבות כוללות גם יכולת עירוי ושאיבה), המשמשת לאספקה הדרגתית של כמויות נוזלים קטנות (עם תרופות או בלי) לחולה או לשימוש במחקר כימי וביו-רפואי.

היישומים כוללים טוויה אלקטרונית, ריסוס אלקטרוליטי, מיקרו-דיאליזה, מיקרופלואידיקה, זילוח איברים ורקמות, חלוקה, מהילה והזרמת נוזלים.

שימוש נוסף במשאבת מזרק הוא בטיפול פליאטיבי, לאספקה מתמשכת של משככי כאבים, תרופות אנטימטריות (תרופות לדיכוי בחילות והקאות) ותרופות אחרות. שימוש זה מונע תקופות בהן רמות התרופות בדם הן גבוהות מדי או נמוכות מדי, ואת השימוש בטבליות מרובות (במיוחד אצל אנשים המתקשים בבליעה). מכיוון שהתרופות ניתנות באופן תת-עורי, תחום היישום הוא כמעט בלתי מוגבל, אם כי בצקת עלולה להפריע לפעולה של תרופות מסוימות.

משאבות מזרק יעילות גם להעברת תרופות בעירוי לדם תוך מספר דקות. במקרה של תרופה שיש לספק אותה לאט לאט במהלך מספר דקות, מכשיר זה חוסך זמן לצוות ומפחית שגיאות.

משאבות מזרק שימושיות גם ביישומים מיקרו-פלואידיים, כמו תכנון ובדיקת מיקרו-ריאקטורים, וגם בכימיה לצורך שילוב איטי של נפח קבוע של נוזלים בתמיסה.

==קישורים חיצוניים==

קטגוריה:כלי מעבדה
קטגוריה:טכנולוגיה רפואית
מזרק
עד שאין יותר לאן

עד שאין יותר לאן הוא סינגל של הפרויקט של עידן רייכל שהוקלט על ידי עידן רייכל. השיר יצא לאור ב-22 ביוני 2013, כסינגל הרביעי מתוך האלבום "רבע לשש", על ידי חברת התקליטים הליקון.

השיר מושר במשקל מורכב של 10/8, כאשר כל תיבה מחולקת בתוכה לקצב של 3-3-2-2 שמיניות.

== רקע וכתיבה ==
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בין חמשת השירים הבודדים שביצע רייכל עצמו באלבום "רבע לשש".

כמו כן, השיר הועלה לרשת הזרמת המדיה ספוטיפיי, בסמוך לצאת האלבום.<ref></ref>

== הצלחה ==
השיר הגיע בשיאו למקום הראשון במצעד הרשמי של גלגלצ תוך ששהה שם כ-4 שבועות. במצעד השבועי של רשת ג' הגיע השיר למקום הראשון גם כן. במצעד הפזמונים השנתי של גלגלצ, דורג השיר במקום ה-35.<ref></ref> במצעד הפזמונים השנתי של מדיה פורסט דורג השיר במקום ה-92.<ref></ref>

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990047211000205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים בהוצאת הליקון
גרג מרפי

גרגורי פרנסיס מרפי (באנגלית: Gregory Francis Murphy; נולד ב-5 במרץ 1953) הוא אורולוג ופוליטיקאי אמריקאי, חבר המפלגה הרפובליקנית, המכהן כחבר בית הנבחרים של ארצות הברית מטעם מחוז הקונגרס השלישי של קרוליינה הצפונית מאז ספטמבר 2019.

== ביוגרפיה ==
מרפי גדל בראלי, בירת קרוליינה הצפונית. הוא למד במכללת דייווידסון ואחר כך בבית הספר לרפואה של אוניברסיטת קרוליינה הצפונית בצ'אפל היל. לאחר שסיים הכשרה כירורגית כללית, רעייתו והוא התיישבו בגרינוויל. טרם היבחרו לאספה הכללית של קרוליינה הצפונית ניהל מרפי קליניקה רפואית, והתמחה בתחום האורולוגיה. מרפי הוסיף להיות חבר בסגל בית הספר "ברודי" לרופאה באוניברסיטת מזרח קרוליינה וראש הצוות במרכז הרפואי וידאנט.

בנובמבר 2015 מונה לבית הנבחרים של קרוליינה הצפונית, שם ייצג את מחוז הבחירה השלישי, בו תָחום מחוז פיט. הוא מונה לבית הנבחרים כדי למלא את שארית כהונתו של בריאן בראון, אשר התפטר מתפקידו.

ב-8 בנובמבר 2016, ביום הבחירות הכלליות שנערכו באותו היום, התמודד מרפי מול בריאן פארקס וניצח בבחירות עם כ-58% מקולות הבוחרים. במהלך כהונתו השנייה בבית הנבחרים של קרוליינה הצפונית, היה מרפי יושב ראש בכיר לענייני מדיניות בריאות ויו"ר להקצבות שירותי אנוש. גם בבחירות 2018 הוסיף להתמודד לבית הנבחרים, וגבר על יריבו כריסטופר ריקסון, מועמד המפלגה הדמוקרטית.

ב-2019 הודיע מרפי על התמודדותו בבחירות המיוחדות לבית הנבחרים של ארצות הברית מטעם מחוז הקונגרס השלישי של קרוליינה הצפונית, כדי להחליף את נציג המחוז וולטר ג'ונס אשר נפטר בעודו בתפקיד. ב-9 ביולי 2019 מרפי התמודד בסיבוב שני בבחירות המקדימות שנערכו במפלגה הרפובליקנית נגד רופאת הילדים ג'ואן פרי, עליה גבר ברוב של כ-19 אחוזים. ביום בחירות המיוחדות ב-10 בספטמבר 2019 הוא ניצח את ראש עיריית גרינוויל לשעבר אלן מ. תומאס עם כ-61% מקולות הבוחרים. הוא חבר בוועדת החינוך והעבודה ובוועדת המדע, החלל והטכנולוגיה.

== קישורים חיצוניים ==

* 

* 

==הערות שוליים==

קטגוריה:אורולוגים
קטגוריה:חברי הקונגרס ה-116 של ארצות הברית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1963
אנרי ד'אבוביל

אלבר מריה אנרי ד'אבוביל (; 26 במרץ 1848 – 1 ביולי 1941) היה ז'נרל דה בריגדה בצבא צרפת, אשר התפרסם בשל חלקו בפרשת דרייפוס. בנוסף על כך, הוא כיהן כראש עיריית קראק במשך כמעט עשרים שנה.

==ביוגרפיה==
ד'אבוביל נולד ב-26 במרץ 1848 בטירת שאטו דה רוביל הנמצאת בשטח הקומונה מלזרב. אביו, אוגוסט ארנסט ד'אבוביל, היה פוליטיקאי. סבו, אוגוסטין גבריאל ד'אבוביל, היה גנרל בגרנד ארמה. אנרי ד'אבוביל נרשם ב-1866 ללימודים ב אותה סיים כעבור שנתיים. ב-1870 הוא לחם במלחמת צרפת–פרוסיה ובין 1871–1873 הוצב באלג'יריה.

ב-1894 הועלה לדרגת לוטננט קולונל ומונה לסגן מפקד המשרד הרביעי האחראי על ההובלה ועל מסילות הברזל. היה זה ממש עם פרוץ פרשת דרייפוס. במשרדי המטכ"ל הסתובב מסמך אשר נודע בכינוי "הבורדרו", ונכתב בידי קצין בצבא צרפת המרגל עבור הקיסרות הגרמנית. רבים ניסו לזהות למי שייך כתב היד, אולם העלו חרס. כשהובא המסמך בפני ד'אבוביל, הוא הפנה את תשומת לבו של מפקדו, קולונל פאבר (Fabre), לעובדה שסוג הידיעות המוצגות בבורדרו מעיד שהכותב עבד בכל ארבעת המשרדים של הצבא, ופירושו של דבר שהוא אחד מ"המתמחים", היינו קציני המטכ"ל שהוסמכו לא מכבר והיו חייבים לעבור תקופה בכל אחד מהמשרדים לפני ששובצו ביחידותיהם. כעת החיפוש הצטמצם מאוד. המרגל היה מוכרח להיות מתמחה אשר משתייך לאגף הארטילריה. באותה עת עבד במשרדו של פאבר קצין יהודי צעיר בשם אלפרד דרייפוס, והוא התאים בדיוק לתיאור. פאבר לא חיבב את דרייפוס ולפיכך הביא טופס בכתב ידו והשווה בינו לבין תצלום של הבורדרו. אכן נמצא דמיון רב. חוקרים מודרניים אשר השוו את כתב ידו של דרייפוס עם הבורדרו הגיעו למסקנה כי אכן יש דמיון ביניהם, אולם הוא שטחי בלבד ונובע רק מצורת הכתיבה שהייתה מקובלת אז. באותה מידה יכול היה הכתב להיות דומה להרבה כתבים אחרים. פאבר העביר את מסקנותיו הלאה, וכך פרצה פרשת דרייפוס. ד'אבוביל זומן להעיד במהלך משפט רן.

בין השנים 1912–1931 שימש ד'אבוביל כראש עיריית קראק. ב-1916 הוא הועלה לדרגת ז'נרל דה בריגדה. הוא נישא לבתו של המרקיז אמדה דה גובלו. בנו היה הגנרל לואי ד'אבוביל.

==לקריאה נוספת==
* .
* .

==הערות שוליים==

קטגוריה:גנרלים צרפתים
קטגוריה:פרשת דרייפוס: אישים
קטגוריה:צרפתים שנולדו ב-1848
קטגוריה:צרפתים שנפטרו ב-1941
אלקובזאורוס

אלקובזאורוס (שם מדעי: Alcovasaurus) הוא סוג של דינוזאור בן למשפחת הסטגוזאוריים שחי באמריקה הצפונית של היורה העליון לפני 150 מיליון שנה מזמננו. סוג זה נחשב במשך שנים למין של סטגוזאורוס בעל מספר הבדלים קטנים (אותם החשיבו להבדלים בין זכרים לנקבות), אך בשנת 2015 הוחלט להפרידו לסוג משלו. הוא התגלה בידי משלחת של אוניברסיטת ויומינג בחפירות בתצורת מוריסון בויומינג והוא קרוי על שם "מחצבת אלקובה" (Alcova Quarry), שבאלקובה , מחוז נוטרונה בוויומינג, בה התגלו מאובניו. הסוג כולל מין יחיד - Alcovasaurus longispinus, שפירושו: "ארוך", עקב הזיזים הארוכים שעל הזנב.

דינוזאור זה הגיע לאורך של 5.7 מטרים בערך והיה דומה במראהו לקנטרוזאורוס האפריקני ולמירגאיה האירופי, והיה בעל זיזים דקים יחסית ללוחות הענק של הסטגוזאורוס. הוא היה בעל חוליות גבוהות בעלות דוקרנים בולטים שהזדקרו בזוגות משני צדדים, לאורך עצמות הזנב. המבנה שלהם עזר לדקור טורפים כמו האלוזאורוס ולהצליף בהם בפראות. כמו שאר הסטגוזאוריים הוא היה אוכל צמחייה שניזון מצמחים כמו שרכים, ציקסיים ומחטניים.

==קישורים חיצוניים==

קטגוריה:סטגוזאוריים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-2016
אודומנטים

פאיוניה, שבטיה וסביבותיה
האודומנטים (ביוונית עתיקה: Ὀδόμαντες) היו שבט תראקי קדום.
יש הרואים בו כפאיוני , ואילו אחרים טוענים כי השבט היה בוודאות תראקי. האודומנטים נזכרים על ידי הרודוטוס, תוקידידס, סטפנוס מביזנטיון ופליניוס הזקן.

המחוז בו ישבו נקרא על שמם, אודומנטיקה (Ὀδομαντική). השבט התיישב על כל ההר הגדול אורבלוס, המשתרע לאורך צפון-מזרח המישור הסטרמוני התחתון, בערך ממלניק (בולגריה) וסידירוקסטרו (יוון) ועד זיכנה (Zikhne), שם גבלו בפנגאיון , שבמכרות הזהב והכסף שבו הם עבדו יחד עם הפיירים והסאטרים . בטוחים במיקומם הבלתי נגיש, הם קראו תגר על מגבאזוס . החלק הצפון מערבי של הטריטוריה שלהם נפרש לימינו של סיטאלקס כשחצה את הר קרקיני ; ומצבם הכללי הולם את תיאורו של תוקידידס, שלפיו הם ישבו מעבר לסטרימון בצפון, כלומר מצפון לסטרימון התחתון. קליאון הזמין את פולס, ראש השבט שלהם, להצטרף אליו עם שכירי חרב תראקים רבים ככל שניתן היה להטיל.

בתקופה הרומית, רוב אדמתם הייתה שייכת לשטח ("כורה") של העיר העתיקה סירה (כיום סרס).

בסכוליה לקומדיה "האכארנים" מאת אריסטופאנס, מעיר מחבר הפרשנות על האודומנטים: "יש האומרים כי הם יהודים". ייתכן ותרם לכך הזיהוי המסורתי הישן בין האל התראקי סבאזיוס עם האל היהודי.

==הערות שוליים==

קטגוריה:עמים קדומים
קרחון סטאב

קרחון סטאב (באנגלית: Stubb Glacier) הוא קרחון בהרי אריסטוטל, בחוף המזרחי של ארץ גרהאם, שבאנטארקטיקה. 

אורכו של הקרחון 20 קילומטרים. 

הקרחון זורם לכיוון מזרח מהר שרה טאודורה, ונשפך לתוך מפרצון סקאר, בין הר קוויקווג ונקודת טשטגו. 

== היסטוריה ==
=== גילוי ומיפוי הקרחון ===

חלקיו התחתונים של הקרחון נסקרו וצולמו על ידי סקר שטחי חסות איי פוקלנד בשנת 1947.

חלקיו העליונים של הקרחון נסקרו בשנת 1955.

=== מקור השם ===

שמו של הקרחון ניתן לו בשנת 1956 על ידי הוועדה המייעצת לשמות אנטארקטיים של בריטניה.

הנקודה נקראת על שם "סטאב" - דמות מ"מובי דיק" - ספרו של הרמן מלוויל.

שם זה ניתן בדומה לשמות אתרים נוספים באזור, הקרויים על שם דמויות מהספר.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:14721 קרחון סטאב] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132281 קרחון סטאב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14162&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סטאב] באתר הגאזט האנטארקטי המשווה SCAR של ממשלת אוסטרליה
* [https://apc.antarctica.ac.uk/news/2019/10/pnom-melville/ אתרים נוספים הקרויים על שם דמויות מהספר "מובי דיק"]
* [https://mapcarta.com/25598072 מפת אזור קרחון סטאב]
* [http://distancebetween.info/stubb_glacier מחשבון מרחקים - המרחק מקרחון סטאב לאתרים סמוכים]

== הערות שוליים ==

סטאב
דסקי גריי

דסקי גריי (באנגלית: Dusky Grey) הוא צמד מוזיקלי ולשי שנוסד ב-1 בספטמבר 2016.

== קריירה ==
ב-22 במרץ 2019, הצמד הוציא את אלבום המוזיקה הראשון שלהם, Communication.

ב-8 במאי – 11 במאי 2019, הצמד הופיע בפסטיבל המוזיקה The Great Escape Festival .

== קישורים חיצוניים ==
* 

* [https://eusc.fandom.com/wiki/Dusky_Grey נתונים ביוגרפיים]

== הערות שוליים ==

קטגוריה:צמדים מוזיקליים בריטיים
קטגוריה:מוזיקאים בריטים
AST (הוצאת ספרים)

קבוצת ההוצאה לאור AST (ברוסית: АСТ) הוא אחד משני בתי ההוצאה לאור הגדולים ברוסיה (יחד עם אקסמו). בית ההוצאה נוסד ב־1990 בשם TKO "AST". ההוצאה מפרסמת מדריכי ספרות, סיפורים קצרים וספרים פופולריים. ידועה בשיתוף הפעולה שלה עם מחברים כמו יאנוש וישנייבסקי, דמיטרי גלוכובסקי, פולינה דשקובה, סרגיי לוקיאננקו, סרגיי מינאייב, אנדז'יי ספאקובסקי, פאולו קואלו וטרי גודקיינד.

קבוצת ההוצאה לאור כוללת למעלה ממאה חברות שמרביתן בבעלות חברה הרשומה בקפריסין AABP (Advanced Achievement Books Publishers Ltd.) השייכת לבעלי עסקים רוסים. מחזור החברה לא נמסר, אך על פי המתחרות, הכנסות הקבוצה ביוני 2010-יולי 2011 הסתכמו ב-5.7 מיליארד רובל. מאז תחילת יוני 2012, מתנהלת ההוצאה לאור על ידי בית ההוצאה לאור אקסמו.

==היסטוריה==
יריד הספרים הבינלאומי במוסקבה 2011. ביתן AST.
בסוף שנות השמונים החליט אנדריי גרצב לפתוח חברת הוצאה לאור משלו. הוא הגיע לרעיון הזה בתהליך איסוף ספרייה משלו. הוא החל ללמוד את עסק ההוצאה לאור. במשך כמה שנים בסופי שבוע, הוא נסע לריגה ולווילנה להשתתף בישיבות מועדון חובבי הספרים.
בשנת 1990 אנדריי גרצב, סרגיי וטטיאנה דרוויאנקו פתחו את AST, כאשר ראשי התיבות "AST" נוצר משמות מייסדי החברה (אנדריי, סרגיי וטטיאנה). בעבודת הקואופרטיב השתתף גם יאקוב חלמסקי. בתחילה עסקה החברה בסחר והחלה להוציא ספרים מאז 1992. הרומנים של רוברט לודלאם, אלכסנדר דיומא, הרולד רובינס, כמו גם ספרים המבוססים על סדרות הטלוויזיה היו בין הראשונים שהוצאת AST הוציאה לאור. בשנת 1993, על פי החלטת המייסדים, החברה פוצלה לחברת "AST" בהנהלתו של אנדריי גרצב, וחברת AST-Press בבעלותם של סרגיי וטטיאנה דרוויאנקו.

בשנת 2003 הפך אנדריי גרצב למייסד הוצאת הספרים Astrel-SPb העוסקת בעיקר בסיפורת ובספרות ילדים. ההוצאה מפרסמת כ-30 ספרים בחודש וייסדה מספר פרסים ותחרויות ספרותיות, בפרט, הפרס הספרותי "כתב היד של השנה". הפרס מוענק לסופרים שואפים שעבודותיהם טרם פרסמו.

=== טענות להפרת חוקי מס ===
עד 2005, AST הפכה לאחת מחברות הפרסום הגדולות ברוסיה. בשנת 2008 רכשה AST את Avanta +, ההוצאה המובילה ברוסיה בהדפסת אנציקלופדיות. שווי העסקה מוערך בטווח שבין 4 מיליון דולר ל 10 מיליון דולר.

במרץ 2012 נודע כי רשויות המס הפדרליות, על פי תוצאות הבדיקות, גבו מע"מ ומס רווח בסכום של 6.68 מיליארד רובל מקבוצת AST. רשויות המס האשימו את AST בשימוש בחברות זמניות בעת מכירת ספרים, בהן התיישבו הרווחים שהיו אז בניכוי מס. מוקדם יותר הגישה ועדת החקירות של רוסיה תביעה פלילית בעוון העלמת מס בהיקף של 1.5 מיליארד רובל נגד אחת מחברות הקבוצה, המפעילה הלוגיסטית PolyMix Center.

=== פשיטת רגל ומעבר להנהלת בית ההוצאה לאור "אקסמו" ===
ב-19 באפריל 2012 נודע כי יחידת המסחר של קבוצת AST, Fifth Ocean LLC, החלה בפהליך שיטת רגל עקב חובות של יותר מ-7.5 מיליארד רובל.

במקביל הודיעה אקסמו, בית הוצאה לאור גדול ברוסיה, על רכישה אפשרית של קבוצת ההוצאה לאור AST. ביוני 2012 הודיע אולג נוביקוב, מנהל חברת "אקסמו", על קבלת אופציה לשליטה ב-AST.

== ביקורת ==
לדברי אלכס קרווי, בשנים 2006–2007 ההוצאה הפעילה צנזורה פנימית (לאחר ביקור אנשי השירות הפדרלי למלחמה בסמים) כאשר נשלחו הוראות לכל חברות הבת של AST מייד כדי לדווח על הכנת כל פרוזה בעלת תוכן מסוים (למשל, על שטניזם) וספרים שבהם תיאור גרפי של אלימות ומין. בעניין זה צוין כי במקרה של התנגשות עם החוק בעניין הספר שנדפס, המדפיסים ישלמו את כל ההפסדים מכיסם או יפוטרו.

== קישורים חיצוניים ==
* 

קטגוריה:מוסקבה: חברות
קטגוריה:הוצאות ספרים ברוסיה
ז'אק ז'אן לרמיט

ז'אק ז'אן לרמיט (בצרפתית: Jacques Jean Lhermitte; 20 בינואר 1877 - 24 בינואר 1959) היה נוירולוג צרפתי.<ref>Bibliothèque nationale de France (n.d.). [https://data.bnf.fr/en/12282320/jean_lhermitte/ "Jean Lhermitte (1877–1959)".] Retrieved August 1, 2019. Also archived [https://data.bnf.fr/ark:/12148/cb12282320c here.]</ref>

== ביוגרפיה ==
לרמיט נולד במונט-סן-פר, במחוז אן שבצרפת, בנו של ליאון אוגוסטין לרמיט, צייר ריאליסטי צרפתי. לאחר שסיים את לימודיו בסנט אטיין, הוא עבר ללמוד בפריז ובשנת 1907 סיים שם את לימודי הרפואה. הוא התמחה בנוירולוגיה והפך לרופא מומחה בשנת 1908 ופרופסור לפסיכיאטריה 1922. במהלך מלחמת העולם הראשונה התמחה בפגיעות בעמוד השדרה והתחיל להתעניין בנוירופסיכיאטריה. התמחות זו הובילה לפרסומים על הזיות חזותיות של העצמי. כאדם מאמין, הוא חקר את ההקשר בין תאולוגיה לרפואה, והדבר הוביל אותו למחקרים מעניינים על איחוז וסטיגמטה.

== מונחים רפואיים ==
לרמיט היה נוירולוג קליני ידוע ומספר מונחים רפואיים נושאים את שמו:<ref>Whonamedit? A Dictionary of Medical Eponyms (n.d.). [http://www.whonamedit.com/doctor.cfm/2165.html "Jacques Jean Lhermitte".] Retrieved August 1, 2019.</ref>
* הסימן של לרמיט : מצב בו כיפוף הצוואר בקרב חולי טרשת נפוצה מייצר תחושות דומות לשוק חשמלי, המשתרעות לאורך עמוד השדרה ועלולות להתפשט לגפיים התחתונות.
* תסמונת לרמיט: תסמונת נדירה של שיתוק בעיניים עם ניסטגמוס.
* תסמונת לרמיט-לווי: תסמונת של שיתוק מתקדם באיטיות לאחר שבץ מוחי

== ביבליוגרפיה ==
* טכניקות anatomo-pathologiques du système nerveux . פריז, 1914.
* Psycho-névroses de guerre . פריז, 1916.
* Les blessures de la moelle épinière . פריז, 1917.
* La section totale de la moelle épinière . פריז, 1918.
* Les fondements biologiques de la psychologie . פריז, 1925.
* Les hallucinations: clinique et physiopathologie . פריז, 1951.
* Vrais et faux possédés. פריז, 1956.

== קישורים חיצוניים ==

== הערות שוליים ==

קטגוריה:נוירולוגים צרפתים
קטגוריה:פסיכיאטרים צרפתים
קטגוריה:מפקדים בלגיון הכבוד
קטגוריה:צרפתים שנולדו ב-1877
קטגוריה:צרפתים שנפטרו ב-1959
זכרוב (הוצאת ספרים)

הוצאת זכרוב (ברוסית: Издательство «Захаров») היא הוצאת ספרים רוסית, שנוסדה בשנת 1998. זכרוב הוקמה על בסיס הוצאת הספרים Vagrius, שהוקמה בשנת 1992 ופרסמה בין השאר את ספריו של אלכסנדר סולז'ניצין. לאחר תקופה של הפסדים כספיים, ב-1 באפריל 1998, מייסד ההוצאה, איגור ולנטינוביץ' זכרוב, נרשם כמו"ל עצמאי ומינה את אשתו, אירינה יבגנייבנה בוגאט, למנהלת ההוצאה.

כבר בסוף שנות התשעים ההוצאה החלה לפרסם את ספריו של בוריס אקונין והיא מחזיקה בזכויות ההדפסה על ספרי תיבת פנדורין והיא הדפיסה למעלה משמונה מיליון עותקים של ספרי הסדרה.

בתחילת 2000, ההוצאה לאור נכשלה שוב כאשר ההדפסות המחודשות של הרומנים הקלאסיים אבות ובנים, אידיוט ואנה קרנינה שפרסמו על ידיה לא מצאו ביקוש מספיק. מאז, המו"ל נקט במדיניות הרבה יותר זהירה, לא חושש לפרסם בכל זאת פרוזה רוסית מודרנית, ולעיתים עיתונאות ושירה.

"זכרוב" מפרסמת ספרים בתחומים רבים: זיכרונות וספרות ביוגרפית (מעל 400 כותרים), ספרות ילדים, סיפורי בלשים ועוד. ההוצאה הוציאה לראשונה ברוסית את קובץ הסיפורים של ויליאם סומרסט מוהם, רואלד דאהל. בין הסופרים המקומיים של ההוצאה הם ולדימיר סורוקין<ref>Александр Вознесенский, Евгений Лесин. [http://www.ng.ru/subject/2004-09-16/1_sorokin.html Человек — мясная машина. Вышел в свет новый роман Владимира Сорокина. Почти без мата!] НГ EX LIBRIS — Независимая газета, 2004-09-16</ref>, ונדיקט ירופייב<ref>Евгений Шталь. [http://www.ng.ru/lit/2005-03-24/4_erofeev.html Партия, Хартия и Лжедмитрий. Венедикт Ерофеев становится все «полнее», хотя до идеала ещё далеко.] НГ EX LIBRIS — Независимая газета, 2005-03-24</ref> ואנדריי מקרביץ'<ref>Наталия Осминская. [http://www.ng.ru/itodi/2001-09-13/5_road.html Смелому везде у нас дорога.] НГ EX LIBRIS — Независимая газета, 13.09.2001</ref>.

== ביקורת ==
המבקר דמיטרי בווילסקי כינה את הוצאת הספרים זכרוב "בורגנים מכובדים"<ref>[http://www.topos.ru/article/2746 Д. Бавильский. Сорокин forever!]</ref>. בנוסף, איגור שבליוב האשים את הוצאת הספרים "זכרוב" שהדפיסה מחדש את ספרה של הסופרת פאינה גרימברג, שנכתב, לדברי שבליוב, מטעם "הסופרת הבדיונית קתלין ווינזור", בצורה מופחתת ומתוקנת מעט תוך קביעה כי מדובר בתרגום חדש. ההוצאה סירבה לשלם לסופרת המקורית תגמולים<ref>[http://old.russ.ru/culture/vystavka/20020926_she.html И. Шевелёв. Девятнадцатое письмо к виртуальному другу] // «Русский журнал», 26 сентября 2002 г.</ref>. עם זאת, קתלין ווינזור היא סופרת אמיתית ולא בדיונית<ref>[http://www.guardian.co.uk/news/2003/jun/04/guardianobituaries.booksobituaries Некролог в английской газете «Гардиан»]</ref> ורומן בשם זה פורסם על ידה בשנת 1944<ref>[http://www.guardian.co.uk/books/2002/aug/10/featuresreviews.guardianreview19 Обзор книги в газете «Гардиан»]</ref>. וזו הייתה טענתה העיקרית של אנשי ההוצאה.

== קישורים חיצוניים ==
* 

* [http://community.livejournal.com/zakharov_publ/ בלוג ההוצאה לאור] באתר LiveJournal

== הערות שוליים ==

קטגוריה:הוצאות ספרים ברוסיה
הר קוויקווג

הר קוויקווג (באנגלית: Mount Queequeg) הוא הר בולט, במזרח הרי אריסטוטל בחוף המזרחי של ארץ גרהאם, שבאנטארקטיקה. 

ההר מכוסה חלקית בשלג, ולו שלוש פסגות חרוטיות, הגבוהה שבהן בגובה של 900 מטרים מעל פני הים. 

ההר ממוקם בין שפכם של קרחון סטארבק וקרחון סטאב. 

== היסטוריה ==
=== גילוי ומיפוי ההר ===

ההר נסקר וצולם בשנת 1947 על ידי סקר שטחי חסות איי פוקלנד.

=== מקור השם ===

שמו של הקרחון ניתן לו בשנת 1956 על ידי הוועדה המייעצת לשמות אנטארקטיים של בריטניה.

הנקודה נקראת על שם "קוויקווג", מטיל הצלצל - דמות מ"מובי דיק" - ספרו של הרמן מלוויל.

שם זה ניתן בדומה לשמות אתרים נוספים באזור, הקרויים על שם דמויות מהספר.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:12261 הר קוויקווג] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130482 הר קוויקווג] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11779&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קוויקווג] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קוויקווג
קטגוריה:חוף אוסקר השני
הכי קרוב אלייך

הכי קרוב אלייך הוא סינגל שהוקלט על ידי המוזיקאי הישראלי עילי בוטנר בשיתוף הזמר הישראלי אביב אלוש. השיר יצא לאור ב-30 במאי 2018, כסינגל הראשון מתוך האלבום "הכי קרוב אלייך", על ידי חברת התקליטים NMC.

==רקע וכתיבה==
השיר נכתב על ידי עילי בוטנר ואביב אלוש, הולחן על ידי בוטנר והופק על ידי אריאל קשת, השיר הוא בסגנון הפאנק רוק.

==וידאו קליפ==
הווידאו קליפ המלא שיצא עבור השיר, בוים על ידי ניב עשת כהן ואקו והועלה לערוץ היוטיוב של עילי בוטנר ב-30 במאי 2018. בקליפ ניתן לראות את בוטנר ואלוש נוסעים במכונית במדבר, במהלכו של הקליפ משתתפים אנשים מפורסמים נוספים, בין היתר הזמרת מירי אלוני והקריין דן כנר.

== ביקורת ==

בלוגר ומבקר המוזיקה יוסי חרסונסקי סקר את השיר בחיוב תוך העניק לו ארבעה כוכבי זהב מתוך חמישה.<ref></ref>

== הצלחה ==
השיר הגיע בשיאו למקום ה-3 במצעד השבועי של מדיה פורסט.<ref></ref> במצעד הרשמי של גלגלצ זכה להצלחה אף רבה יותר תוך שהגיע למקום הראשון.<ref></ref> במצעד השנתי של גלגלצ, דורג השיר במקום ה-7. במצעד השנתי של כאן גימל, דורג השיר במקום ה-9.

נכון למרץ 2022, מונה הצפיות של הקליפ באתר יוטיוב עומד על כ-15 מיליון. כמו כן, מונה ההשמעות של השיר ברשת הזרמת המדיה ספוטיפיי עומד על כמיליון.<ref></ref>

בפברואר 2022 חזר השיר לקבל פופולריות ברשת החברתית "טיקטוק".

==מיקומי שיא==

==קישורים חיצוניים==

* [https://www.nli.org.il/he/items/NNL_MUSIC_AL990047195580205171/NLI לדף השיר] באתר הספרייה הלאומית

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירים בעברית
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
בקסון ד'אומרשוויל

אלכסנדר פרנסואה פרדריק בקסון ד'אומרשוויל (בצרפתית: Alexandre François Frédéric Bexon d'Ormescheville; 10 בינואר 1836 – 11 בספטמבר 1911) היה קצין בצבא צרפת, אשר התפרסם בשל חלקו בפרשת דרייפוס.

==ביוגרפיה==
ד'אומרשוויל נולד במץ ב-10 בינואר 1836. ב-1836 הוא התגייס כחייל פשוט לצבא צרפת והוצב ברגימנט הזואבים ה-1. הוא השתתף בכיבוש אלג'יריה וב, וב-1870 חזר לצרפת והשתתף במלחמת צרפת–פרוסיה. באותה שנה הוא הועלה לדרגת קפטן. ב-1888 הוענק לו אות קצין בלגיון הכבוד והוא מונה למפקד הרגימנט ה-124. בהמשך הוא הועלה לדרגת קומנדנט והוצב בנאנט ואז בפריז.

ד'אומרשוויל התפרסם בעיקר בשל חלקו המכריע בפרשת דרייפוס. ב-3 בנובמבר 1894 הסמיך אותו המושל הצבאי של פריז פליקס גוסטב סוסייה לערוך חקירה כנגד הקצין היהודי אלפרד דרייפוס אשר נחשד בריגול. חקירתו של ד'אומרשוויל הייתה רשלנית ומוטית, ונעשתה מתוך אמונה ראשונית שדרייפוס אכן אשם. הוא התעלם מכל החוקרים אשר טענו כי אין דמיון בין כתב היד בבורדרו (המסמך המפליל בפרשה) לכתב ידו של דרייפוס, ובחר לקבל רק את הדעות הנגדיות. לעיתים קרובות הוא חזר בתחקירים שלו מילה במילה על תחקיריו החובבניים של ארמאן די פאטי דה קלאם אשר נודע כראש קטגוריו של דרייפוס. חלק נכבד מהתחקירים יוחדו לנשים אשר דרייפוס היה עמן בקשר. ד'אומרשוויל היה מודע לכך שהראיות נגד דרייפוס מעטות מאוד, והוא לא היסס לנצל אפילו עובדה זו כדי לטעון שדרייפוס אכן אשם. כך לדוגמה, הוא טען שהעובדה שבביתו של דרייפוס נמצאו מעט מאוד מכתבים, מעידה על כך שדרייפוס השמיד את כל המכתבים החשודים. ד'אומרשוויל התייעץ עם פאטי בכל שלב משלבי החקירה, עד כדי כך שהדבר נמאס אפילו על אנשי צוותו. ב-3 בדצמבר הגיש ד'אומרשוויל את הדו"ח שלו לסוסייה, והמלץ בו על פתיחת משפט צבאי כנגד דרייפוס. סוסייה לא התרשם ממסקנותיו של ד'אומרשוויל, אולם למרות זאת החליט להורות על פתיחת המשפט.

ב-1902 פרש ד'אומרשוויל מהצבא. הוא נפטר בלה מאן 11 בספטמבר 1911.

==לקריאה נוספת==
* .
* .

==הערות שוליים==

קטגוריה:אנשי צבא צרפתים
קטגוריה:פרשת דרייפוס: אישים
קטגוריה:קצינים בלגיון הכבוד
קטגוריה:צרפתים שנולדו ב-1836
קטגוריה:צרפתים שנפטרו ב-1911
מכון המחקר המדעי הפטרבורגי לסרום וחיסונים

מכון המחקר המדעי הפטרבורגי לסרום וחיסונים (ברוסית: Санкт-Петербургского Научно-Исследовательского Института вакцин и сывороток; בראשי תיבות: СПбНИИВС ФМБА России) הוא אחד ממכוני המחקר המדעי הגדולים במדינה המפתח חיסונים מאז 1886. במתכונתו המודרנית המכון פועל כגוף מחקר מדעי ממשלתי מאז 1938.

במהלך התפרצות נגיף הקורונה ברוסיה היה אחד ממכוני המחקר שעמל על פיתוח חיסון לנגיף.

== ראו גם ==
* השירות הפדרלי לפיקוח בתחום הגנת זכויות הצרכן
* המרכז המדעי הממלכתי לווירולוגיה וביוטכנולוגיה

== קישורים חיצוניים ==
* 
* 
* 

קטגוריה:מכוני מחקר רוסיים
קטגוריה:סנקט פטרבורג
פרדיננד פורצינטי

פרדיננד פורצינטי (; 6 בפברואר 1839 – 5 במאי 1909) היה קצין צרפתי, אשר התפרסם בשל חלקו בפרשת דרייפוס.

==ביוגרפיה==
פורצינטי נולד במרסיי ב-6 בפברואר 1839, אביו היה בנאי יליד איטליה. ב-1857 הוא התגייס לצבא צרפת והוצב בלגיון הזרים. בשנת 1860 הוא הועלה לדרגת סרג'נט-מז'ור, וב-1865 הוא הועלה לדרגת לוטננט משנה. הוא לחם במלחמת אוסטריה-סרדיניה ולאחר מכן השתתף ב. ב-1871 הוא הועלה לדרגת קפטן, ובהמשך נשלח לאלג'יריה ומונה למפקד בתי הכלא הצבאיים שם. ב-15 באוקטובר 1890 הוא מונה למפקד בית הסוהר שרש-מידי.

ב-15 באוקטובר 1894 הובא לאחריותו של פוריצנטי אסיר מיוחד: אלפרד דרייפוס הנחשד בריגול. בכלא, דרייפוס נחקר בקשיחות בידי ארמאן די פאטי דה קלאם מה שגרם לכך שבריאותו הנפשית התערערה כליל, והוא שקע בהתקפי דיכאון, או לחלופין בהתקפי זעם שבהם היה משליך כל מה שבהישג יד ואף פוגע בעצמו. בלילות שמעו אותו הסוהרים צוחק לעצמו צחוק מטורף. פוריצנטי פקפק מלכתחילה בהאשמתו של דרייפוס, והיה היחיד שגילה כלפיו יחס אנושי. הוא בא לבקר אותו ולעודד אותו, ולא הרשה לפאטי להגזים בחקירותיו. ב-27 באוקטובר הוא פנה אל הרמטכ"ל בואדפר וטען שדרייפוס קרוב לטירוף. בואדפר הרשה לו לקחת את דרייפוס לרופא הכלא, וזה רשם לו כדורי הרגעה. בהמשך, עתר פורצינטי יחד עם אשתו של דרייפוס, לוסי דרייפוס, למושל הצבאי של פריז פליקס גוסטב סוסייה, וביקש לאפשר להם להיפגש. סוסייה הסכים, בתנאי שהפגישות יערכו באחריותו הבלעדית של פורצינטי. פורצינטי אפשר להם להיפגש בפרטיות בלשכתו, לשוחח ארוכות ואף להתחבק. דרייפוס טען לימים כי "כל האוצרות של טוב לב מצאו את ביטוים בסוהר זה".

לאחר שדרייפוס נשפט ונשלח לאי השדים, נעשה פורצינטי לאחד מראשוני הלוחמים למען זיכויו. הוא נפגש עם אחיו מתייה דרייפוס וסיפק לו מידע חשוב. עדותו סייעה בין היתר להפריך את עדותו של שארל לברן-רנו אשר טען שדרייפוס התוודה בפניו על אשמתו. בשל כך, העיתונות הלאומנית והאנטישמית הוקיעה אותו ותיארה אותו כאיטלקי וכיהודי למחצה. ב-16 בנובמבר 1897 הוא סולק מהצבא לאחר שנחשף שנפגש בחשאי עם עיתונאי ומסר לו מידע. הוא עזב את צרפת ועקר למונטה קרלו. הוא נפטר ב-5 במאי 1909.

==לקריאה נוספת==
* .
* .

==קישורים חיצוניים==

==הערות שוליים==

קטגוריה:אנשי צבא צרפתים
קטגוריה:פרשת דרייפוס: אישים
קטגוריה:קצינים בלגיון הכבוד
קטגוריה:צרפתים שנולדו ב-1839
קטגוריה:צרפתים שנפטרו ב-1909
בית החולים הקליני בוטקין למחלות זיהומיות

בית החולים הקליני בוטקין למחלות זיהומיות הוא בית חולים בסנקט פטרבורג, רוסיה לטיפול בחולים במחלות זיהומיות, הבסיס הקליני של האוניברסיטאות הרפואיות בעיר, והוא בית החולים למחלות זיהומיות הגדול ביותר ברוסיה עם 1210 מיטות.<ref>[http://www.mosgorzdrav.ru/ikb2 Самая большая инфекционная больница г. Москвы, ИКБ № 2, имеет ёмкость 960 коек.]</ref> 

בית החולים נבנה בשנת 1880, ומאז פועל ברציפות כבית החולים העיקרי בצפון מערב רוסיה לטיפול בנגיפים ומחלות זיהומיות. הוא נפתח ב-17 באפריל 1882 בשם בית החולים הכללי על שם אלכסנדר. המתחם כלל 22 פחונים. בשנה ראשונה הוא היה מיועד לגברים בלבד. לאחר כשנה הוא התחיל לקבל נשים וילדים. את שמו הנוכחי קיבל מהרופא הראשי של בית החולים במאה ה-19, התרפיסט סרגיי בוטקין, שמת ב-1889, ומאז בית החולים נושא את שמו.

בשנת 1926 על ידי אדריכלים אלכסנדר גגלו ודוד קריצ'בסקי הוכנה תוכנית לבנייה מחדש של המתחם. בהתאם לתוכנית היה מתוכן לבנות 13 בניינים חדשים ולהרוס את הבנייה הישנה. רוב הבניינים החדשים הוקמו והופעלו עד לשנת 1933.

במהלך מלחמת העולם השנייה מתחם בית חולים סבל מהפצצות. בשנת 1945 רופאי בית חולים לראשונה קיבלו לרשותם פניצילין וזה תרם לקיטון משמעותי בתמותת חולים.

בשנת 1995 הוכרז על הקמת מרכז עירוני למאבק עם מחלות זיהומיות על בסיס בית חולים בוטקין וחוזק קשר עם מוסדות להשכלה רפואית בעיר. 

בתחילת המאה ה-21 היו תוכניות להעברת בית חולים ל-2 מתחמים חדשים מחוץ לאזור מרכז העיר. לאחר מספר שנים ודחיות רבות בביצוע התוכנית בוטלה. במקום זה הוחלט לבצע שיפוץ ושדרוג חלק מבניינים קיימים, בחלק אחר פעילות תופסק.

==קישורים חיצוניים ==

* 

==הערות שוליים==

קטגוריה:סנקט פטרבורג: בתי חולים
Rs4680

הנטיב המטבולי של המוליך העצבי דופמין עם האנזים COMT והגן שלו

Val108/158Met, Rs4680 או Val158Met הוא גרסה גנטית של פולימורפיזם נוקליאוטידי יחיד (SNP) בגן COMT שמקודד את האנזים catechol- O- methyltransferase.

החלפת הנוקליאוטידים היחידה בין G (guanine) → A (adenine) מביאה לשינוי בחומצה אמינית מוואלין (val) למתיונין (met) בקודון 158.

מספר מחקרים בגנטיקה של האישיות בדקו את הקשר של הפולימורפיזם לתכונות אישיות, כולל מוחצנות, סלידת סיכון וחיפוש אחר חידושים<ref></ref> <ref></ref> <ref></ref> <ref></ref> <ref></ref>.
כמו כן, הפולימורפיזם Val158Met יכול להשפיע על זיכרון העבודה.

המוליך העצבי דופמין פועל בשתי דרכים שונות: פאזית וטונית. הפעלה פאזית (phasic) של דופמין היא תגובה חולפת וקצרה הנגרמת מדחף עצבי של תאי עצב דופמינרגיים, כתגובה לאירועים מסוימים בסביבה. לעומתה, הפעלה טונית (tonic) של דופמין היא בעלת אופי יציב ומתמשך הקובע את רמות הרקע של הדופמין והיא מווסתות על ידי קליפת המוח הקדם-מצחית.
הפולימורפיזם Val158Met מקושר להבדלים בין אישיים ביעילות של האנזים COMT, שהוא המנגנון החשוב ביותר לפירוק הדופמין בקליפת המוח הקדם-מצחית.
בהתאם לכך, הפולימורפיזם Val158Met מקושר גם לרמות הטוניות (tonic) של המוליך העצבי דופמין בקליפת המוח הקדם-מצחית.

האלל met מעלה את הפעילות הטונית של הדופמין.

אנשים עם האלל ההומוגני Val/Val מראים הנמכה משמעותית ברמת הדופמין של קליפת המוח.

האלל A או Met קשור לפעילות אנזימטית נמוכה יותר (עקב חוסר יציבות תרמית), והתנהגות חקרנית.

==הערות שוליים==

קטגוריה:גנטיקה
קטגוריה:גנים על פי כרומוזומים באדם
קטגוריה:אנזימים
קטגוריה:DNA
קטגוריה:זיכרון
קטגוריה:מדעים קוגניטיביים
צפרדע רידיבונדוס

צפרדע רידיבונדוס (שם מדעי: Pelophylax ridibundus) היא מין של צפרדע מהסוג צפרדע והיא קרובתה של צפרדע הנחלים המצויה בישראל. צפרדע זו חיה בעיקר במקווי מים עומדים ברחבי אירופה ובמערב אסיה עד לאיראן, אפגניסטן ודרומה עד ערב הסעודית. צפרדע זו היא הגדולה בצפרדעי אירופה.

צפרדע זו מגיעה לאורך מקסימלי של 17 סנטימטרים, אך לרוב הזכרים מגיעים רק לאורך 12 סנטימטרים. היא בעלת עיניים גדולות בעלות אישון שחור וטבעות צהובות וגופה ירוק כהה מעוטר בפסים ירוקים כהים עד שחורים. לצפרדע רגליים חזקות שאיתם היא מנתרת ביעילות. היא בעלת עור תוף בולט בצבע צהוב ובעלת לשון ורודה דביקה.

הצפרדע היא טורפת של חסרי חוליות כמו חרקים גדולים (שפיריות, חיפושיות ועוד), עכבישים, תולעים וחלזונות, אותם היא לוכדת בלשונה. הפרטים הגדולים ביותר יכולים לצוד גם צעירי מכרסמים, דו-חיים אחרים ודגים.

צפרדע זו לצד צפרדע המפל (Pelophylax lessonae) מייצרת את בן הכלאיים צפרדע האגם.

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1771
קטגוריה:טקסונים שתוארו בידי פטר סימון פאלאס
קטגוריה:צפרדעיים
קטגוריה:איטליה: דו-חיים
הליובולוס לוגובריס

הליובולוס לוגובריס (שם מדעי: Heliobolus lugubris), היא מין של לטאה ממשפחת הלטאיים החיה בטבע באזורי מישורים וערבות באפריקה הדרומית במדינות: מוזמביק, אנגולה, בוטסואנה, נמיביה, זימבבואה ודרום אפריקה. מין זה תואר ב-1838.

== מאפיינים ==
לטאה זו קטנה מאוד באורך של 23 מילימטרים בלבד ומשקל של 5.9 גרם. היא בעלת חוטם משולש ובעלת כפות רחבות בעלות טפרים המותאמים לחפירה. הלטאה ידועה בצעיריה שהם מתחקים לחיפושיות רצניות מהסוג Anthia, הידועות בהתזת חומצה פורמית חזקה להגנה, מה שגורם לטורפים לעזוב אותה. הלטאות הצעירות בעלות דפוס דומה לחיפושית עם צבעים כהים ועליהם כתמים צהובים בולטים בקדמת הגוף והם גם מהלכים באופן המזכיר מעט את החיפושיות ומרימים את זנבם להטעיה. זוהי דוגמה נדירה בטבע לחקיינות של חולייתנים אחרי חסרי חוליות.

הפרטים הבוגרים מחליפים את צבעם לכתום-חיוור עם פסים חומים על החלק הקדמי ובמקום חקיינות מסתמכים על זריזותם ועל השלת זנבם כדרך להימנע מטריפה.

== קישורים חיצוניים ==

קטגוריה:בעלי חיים שתוארו ב-1838
קטגוריה:טקסונים שתוארו בידי אנדרו סמית
קטגוריה:לטאיים
קטגוריה:דרום אפריקה: זוחלים
קטגוריה:זוחלים בערבות אפריקה שמדרום לסהרה
האם להיות בך מאוהב

"הַאִם לִהְיוֹת בָּךְ מְאֹהָב" הוא פזמון שנכתב, הולחן ובוצע על ידי אביב גפן, שלווה בביצוע המקורי של השיר בלהקתו "התעויוט". השיר יצא לאור בשנת 1994 ונכלל באלבומו השלישי "אביב גפן III" ובהמשך באלבום האוסף "ירח מלא - האוסף". השיר צבר פופולריות רבה, והוכתר כ"שיר השנה" במצעד הפזמונים העברי השנתי תשנ"ד של רשת ג'.

==רקע==
השיר נכתב על חברתו דאז, אילנה ברקוביץ', בטרם הם נישאו.

==מיקומי שיא==

==גרסאות כיסוי==
ב-1996 ביצע גפן את השיר בדואט עם גידי גוב בתוכניתו לילה גוב. הביצוע נכלל בדיסק האוסף משירי התוכנית. בשנת 2018 ביצע אייל גולן גרסת כיסוי לשיר, כחלק מתוכנית המציאות אביב או אייל בעיבודו של יעקב למאי, השיר דורג במקום ה־21 במצעד השנתי תשע"ח (2018) של כאן גימל. בהמשך נכלל באלבום של גולן "הפוך מהיקום".

בשנת 2020 יצאה לשיר גרסה באנגלית בשם It's So Hard, שהקליט גפן במסגרת ההרכב בלקפילד, אשר נכללה באלבומו השישי של ההרכב, For the Music.

==השיר בספרי תווים==
* אביב גפן - השירים האסורים, עמ' 88, הוצאת כנרת, 1996. 

==קישורים חיצוניים==

* 
* 
* [https://www.discogs.com/Aviv-Geffen-האם-להיות-בך-מאוהב/release/10578252 האם להיות בך מאוהב] באתר Discogs
* 
* [https://www.nli.org.il/he/items/NNL_MUSIC_AL997012156824605171/NLI לדף השיר] באתר הספרייה הלאומית

==הערות שוליים==

קטגוריה:שירי 1994
קטגוריה:סינגלים מ-1994
קטגוריה:סינגלים מ-2018
קטגוריה:שירי אביב גפן
קטגוריה:שירי איל גולן
קטגוריה:שירים בעברית
קטגוריה:שירי אהבה בעברית
קטגוריה:בלדות
קטגוריה:סינגלים בהוצאת הד ארצי
דיוויזיית השריון הראשונה (ארצות הברית)

דיוויזיית השריון הראשונה של צבא ארצות הברית (באנגלית: 1st Armored Division) היא דיוויזיה שריון אמריקאית השייכת לקורפוס השלישי. הדיוויזיה לחמה במלחמת העולם השנייה בצפון אפריקה ובחזית האיטלקית.

==היסטוריה==
הדיוויזיה הוקמה ב-15 ביולי 1940 על בסיס רגימנט הפרשים ה-7, וכמפקדה הראשון מונה ברוס מגרודר. הדיוויזיה השתתפה במבצע לפיד, ולאחר מכן ספגה אבדות כבדות בקרב מעבר קסרין, אולם חזרה לעצמה והמשיכה להילחם כחלק מהמערכה בתוניסיה. לאחר מכן לחמה הדיוויזיה בזירה האיטלקית מהנחיתה בסלרנו ועד לכניעת כוחות מדינות הציר במאי 1945. בשנת 1946 חזרה הדיוויזיה לארצות הברית, וב-25 ביולי פורקה הדיוויזיה.

בשנת 1951 הוקמה הדיוויזיה מחדש, כחלק מהלקחים ממלחמת קוריאה. היא צוידה בטנקי M48 פטון, והייתה הראשונה ששולבו בה שחורים. באוקטובר 1962 הוכרזה דיוויזיית השריון הראשונה כמוכנה לקרב רגע לפני משבר הטילים בקובה. הדיוויזיה פרשה מפורט הוד, טקסס לפורט סטיוארט, בתגובה להצבת הטילים הסובייטים בקובה. המבצע כולו ארך 18 יום. כמה מיחידות הדיוויזיה שירתו במהלך מלחמת וייטנאם.

בשנת 1971 נשלחה הדיוויזיה לגרמניה, שם הוצבה כחלק מהקורפוס ה-7. בשנת 1990, במהלך מלחמת המפרץ, השתתפה הדיוויזיה במהלך מבצע סופה במדבר, וכוחות הדיוויזיה ה-3 החליפו אותה בגרמניה. בשנת 1995 פעלה הדיוויזיה כחלק מכוח האכיפה בבוסניה והרצגובינה, ובשנת 1999 היא פעלה במסגרת מבצע כוח מאוחד באלבניה, כחלק ממלחמת קוסובו. בשנת 2003 לחמה הדיוויזיה במלחמת עיראק, ובמהלך השנים שלאחר מכן שירתה הדיוויזיה כמה סבבים בעיראק ובאפגניסטן.

==קישורים חיצוניים==

* [https://twitter.com/1starmoreddiv דיוויזיית השריון ה-1] 

קטגוריה:ערכים שבהם תבנית אתר רשמי אינה מתאימה להוספה אוטומטית
1
קטגוריה:דיוויזיות בצבא ארצות הברית במלחמת העולם השנייה
קטגוריה:זירת מערב אירופה במלחמת העולם השנייה
שלום כהן (שחיין)

שלום כהן (11 בנובמבר 1939 – 15 בפברואר 2023) היה שחיין ישראלי, חבר נבחרת ישראל בשחייה (1956–1959), 4 פעמים ברציפות סגן אלוף ישראל (1955–1958) במשחה ל-200 מטר פרפר. ייצג את ישראל במכביה החמישית (1959) במשחה זה, ושיאן ישראל במשחה ל-50 מטר פרפר.

== ביוגרפיה ==
כהן נולד במרוקו. הוא עלה לישראל, התגורר בקיבוץ רמת יוחנן והתאמן בקבוצת הפועל גוש זבולון בהדרכתו של יוסף טלקי.

===1955===
באליפות ישראל בשחייה שנערכה בתחילת אוקטובר 1955 זכה כהן במדליית כסף במשחה ל-200 מטר פרפר בתוצאה של 2:57.0 דקות, אחרי ראובן שפע מהפועל גבעת חיים (2:47.0 דקות) ולפני גבריאל נסט מברית מכבים עתיד (3:00.3 דקות).

===1956===
באליפות ישראל שנערכה בתחילת אוקטובר 1956 הוא זכה בפעם השנייה ברציפות במדליית כסף במשחה ל-200 מטר פרפר בתוצאה של 2:57.4 דקות, אחרי ראובן שפע (2:46.6 דקות) ולפני גבריאל נסט (3:03.2 דקות). שבוע לאחר מכן, בתחרות שנערכה בבת גלים בחיפה הוא קבע במשחה ל-100 מטר פרפר שיא נוער חדש של 1:14.0 דקות, שיפור לשיא הקודם של יורם מנדלבאום (1:14.2 דקות). במשחה זה הוא הקדים את ראובן שפע.

===1957===
בתחרות שנערכה בסוף אוגוסט 1957 קבע כהן במשחה ל-50 מטר חופשי שיא נוער חדש של 27.7 שניות. חודש לאחר מכן, במכביה החמישית שנערכה בספטמבר הוא עלה למשחה הגמר במשחה ל-200 מטר פרפר וחודש לאחר מכן, באליפות ישראל שנערכה באוקטובר הוא זכה בפעם השלישית ברציפות במדליית כסף במשחה ל-200 מטר פרפר בתוצאה של 2:54.1 דקות, אחרי גבריאל נסט (2:53.6 דקות) ולפני איתן פרויד מברית מכבים עתיד (3:03.5 דקות).

===1958===
====שיאן ישראל====
בתחרות שנערכה ביוני 1958 קבע כהן במשחה ל-50 מטר פרפר שיא ישראלי חדש של 31.5 שניות, לפני ראובן שפע (31.7 שניות). באליפות ישראל שנערכה בסוף ספטמבר אותה שנה הוא זכה בפעם הרביעית ברציפות במדליית כסף במשחה ל-200 מטר פרפר בתוצאה של 2:57.1 דקות, אחרי גבריאל נסט (2:53.7 דקות) ולפני איתן פרויד (3:00.9 דקות).

===1959===
בתחרות מבחן שנערכה בבת גלים ביוני 1959 לקביעת נבחרת ישראל נגד נבחרת יוון שתערך באתונה זכה כהן במקום הראשון בתוצאה של 2:48.9 דקות, לפני ראובן שפע (2:52.0 דקות). בתחרות באתונה שנערכה בסוף יולי הוא סיים במקום שלישי במשחה ל-200 מטר פרפר מתוך ארבעה (שני בין הישראלים) בתוצאה של 3:01.2 דקות. השחיין היווני שניצח קבע שיא יוון חדש של 2.50.0 דקות, תוצאה פחות טובה מהשיאים האישיים של כהן וראובן שפע שסיים שני (2:50.7 דקות). בתחרות שנערכה בבת גלים באוגוסט אותה שנה הוא קבע במשחה ל-100 מטר פרפר שיא נוער חדש של 1:13.4 דקות. באליפות ישראל שנערכה באוקטובר אותה שנה הוא זכה במדליית ארד במשחה ל-200 מטר פרפר בתוצאה של 3:01.1 דקות, אחרי גרשון שפע מהפועל גבעת חיים (2:52.6 דקות) ואחיו ראובן שפע (2:56.4 דקות).

== חיים אישיים ==
לאחר שפרש משחייה תחרותית עבר כהן להתגורר עם משפחתו בבאר שבע. הוא לימד חינוך גופני בבתי הספר בעיר ולימד שחייה. בין היתר אימן שחייה בקבוצת הפועל באר שבע ביחד עם ברק עטר משנת 1987 ועד תחילת שנות ה-90.

== ראו גם ==

==הערות שוליים==

קטגוריה:שחייני פרפר ישראלים
קטגוריה:שחייני חופשי ישראלים
קטגוריה:שיאני ישראל בשחייה
קטגוריה:רמת יוחנן: אישים
קטגוריה:ישראלים ילידי מרוקו
קטגוריה:ישראלים שנולדו ב-1939
קטגוריה:ישראלים שנפטרו ב-2023
הקורפוס המוטס הראשון (בריטניה)

הקורפוס המוטס הראשון היה קורפוס של כוחות מוטסים שהופעל על ידי הצבא הבריטי במהלך מלחמת העולם השנייה. יחד עם הקורפוס המוטס האמריקני ה-18 כחלק מהארמייה המוטסת הראשונה.

== היסטוריה ==
תחת פיקודו של לוטננט-גנרל פרדריק ארתור מונטגיו בראונינג, הקורפוס המוטס הראשון הוקם בשנת 1943, עם הדיוויזיות המוטסות ה-1 וה-6 תחת פיקודו.<ref name="horn294">Horn and Wyczynski, p.294</ref> באוגוסט 1944, הקורפוס הפך לחלק מהארמייה המוטסת הראשונה, לצד הקורפוס המוטס האמריקני ה-18.

מאוחר יותר במהלך המלחמה, לצד הדיוויזיות המוטסות ה-1 ו-6, הקורפוס כלל את חטיבת שירות האוויר המיוחד ה-1, הטיבת הצנחנים הפולנית ה-1 והדיוויזיה ה-52 (לואולנד).<ref>Otway, p.202</ref><ref>Otway, p.210</ref> יחידות אחרות שהוקצו לקורפוס היו הדיוויזיות המוטסות ה-82, וה-101 במהלך מבצע מרקט גארדן בספטמבר 1944. לוטננט-גנרל ריצ'רד גייל, מי שבעבר פיקד על הדיוויזיה המוטסת ה-6 במהלך המערכה בנורמנדי, לקח את הפיקוד על הקורפוס בדצמבר 1944, ופיקד עליו עד סוף המלחמה.<ref>[http://www.pegasusarchive.org/normandy/richard_gale.htm Richard Gale] Pegassus archive</ref>

== מפקדים ==
* פרדריק בראונינג (1943 – דצמבר 1944)
* ריצ'רד גייל (דצמבר 1944 – 1945)

== הערות שוליים ==

קטגוריה:יחידות צנחנים בריטיות
קטגוריה:גייסות בריטיים במלחמת העולם השנייה
סלייטר-קיני

סלייטר-קיני (באנגלית: Sleater-Kinney, בעברית נכתב לעיתים בטעות "סליטר-קיני") היא להקת רוק אמריקאית מאולימפיה, וושינגטון. הלהקה הוקמה בשנת 1994 על ידי קורין טאקר (שירה וגיטרה), קארי בראונשטיין (גיטרה ושירה) וג'נט וייס (שירה, תופים ומפוחית). וייס פרשה בשנת 2019.

להקת סלייטר-קיני הייתה חלק מתנועת הריוט גירל וזכתה להצלחה והערכה בסצנת האינדי רוק האמריקאית. הלהקה ידועה גם בעמדותיה הפמיניסטיות ובנטייה לשמאל הפוליטי.

הלהקה הוציאה שבעה אלבומי אולפן בין 1994 ל-2005. בשנים שלאחר מכן חברות הלהקה השתתפו בפרויקטים מוזיקליים שונים, ובראונשטיין עסקה בעיקר בסדרת הטלוויזיה פורטלנדיה. הן התאחדו בשנת 2014 והוציאו מאז ארבעה אלבומי אולפן ואלבום בהופעה חיה.

==היסטוריה==

להקת סלייטר-קיני הוקמה בתחילת 1994 באולימפיה, וושינגטון, על ידי קורין טאקר וקארי בראונשטיין. שם הלהקה נקבע כשמו של רחוב בסמוך לאולפן החזרות שלהן. טאקר ובראונשטיין ניגנו בלהקות ריוט גירל אחרות, Heavens to Betsy ו-Excuse 17, והקימו את סלייטר-קיני כפרויקט צדדי. כאשר הלהקות האחרות התפרקו, סלייטר-קיני הפכה לפרויקט המרכזי, בתחילה עם המתופפת לורה מקפרלן, שלאחר מכן הוחלפה בג'נט וייס באלבום "Dig Me Out" (אם כי מדי פעם מתופפות אחרות החליפו אותה).

אלבום הבכורה הוקלט בשנת 1994, לאחר סיום לימודיה של טאקר בקולג'. הסגנון המוזיקלי היה צעקני ורועש, והושפע מרוק קלאסי ופאנק רוק. באלבומים הבאים הסגנון התמתן בהדרגה, עד לאלבום One Beat משנת 2002 שהצליח מסחרית וזכה לאהדת המבקרים. באותה שנה יצאו לסיבוב הופעות עם פרל ג'ם.

בשנת 2005 יצא האלבום The Woods, שהיה שונה מקודמיו והתאפיין בצליל דחוס ועמוס בדיסטורשן.

בשנת 2006 חדלו להקליט ולהופיע ביחד, מסיבה לא ברורה. משנה זו ועד 2014 השתתפו חברות הלהקה בפרויקטים מוזיקליים שונים, ובראונשטיין עסקה בעיקר בסדרת הטלוויזיה פורטלנדיה.

הן התאחדו בשנת 2014 ושנה לאחר מכן הוציאו את האלבום "No Cities to Love", שנבחר לאחד מחמשת האלבומים הטובים של אותה שנה על ידי Time Out תל אביב. לאחר מכן ראו אור אלבום אולפן נוסף, ואלבום בהופעה חיה.

ביולי 2019 פרשה וייס מהלהקה עקב חילוקי דעות אמנותיים, והוחלפה על ידי אנג'י בוילן.

==סגנון מוזיקלי==
סלייטר-קיני נחשבת לאחת הלהקות המאוחרות בסגנון הריוט גירל, וסגנונה המוזיקלי הושפע מלהקות הפאנק רוק והאינדי של סצנת הרוק באולימפיה. מילות השירים נסובות סביב נושאים מגוונים, בהם נושאים אישיים, פמיניזם וליברליזם חברתי. בין השאר כתבו שיר מחאה לאוסף "Rock Against Bush" ושיר שהכנסותיו נתרמות לארגון "הורות מתוכננת". שיר נוסף שלהן נכלל באלבום שהכנסותיו נתרמות לבית הספר התיכון הארווי מילק.

חברות הלהקה שיתפו פעולה עם מוזיקאים רבים, בהם פיטר באק. הסרטון לשיר A New Wave משנת 2015 נוצר בשיתוף פעולה עם ההמבורגרים של בוב.

==דיסקוגרפיה==
אלבומי אולפן:
* 
* 
* 
* 
* 
* 
* 
* 
* 
* 
* 

== קישורים חיצוניים ==

* 

* 
* 
* 

==הערות שוליים==

קטגוריה:להקות רוק אמריקאיות
קטגוריה:שלישיות מוזיקליות
קטגוריה:להקות ריוט גירל
טופס 101

החלק העליון בטופס, בו העובד נדרש למלא את פרטיו האישיים.
כרטיס עובד ובקשה להקלה ולתיאום מס על ידי מעביד, הידוע כטופס 101, הוא טופס של רשות המסים בישראל, אותו נדרש למלא כל עובד או פנסיונר בתחילת עבודה, תחילת שנה או במקרה של שינוי בפרטיו האישיים. בהתאם למידע הנמסר בטופס זה, המעסיק מנכה משכרו של העובד את התשלום הנדרש למס הכנסה, דמי ביטוח לאומי ודמי ביטוח בריאות.

הפרטים האישיים אותם ממלא כל עובד בטופס זה כוללים את שמו הפרטי ושם משפחתו, מספר זהותו, מגדרו, כתובתו, מספר הטלפון האישי שלו, קופת החולים בה הוא חבר ומצבו המשפחתי. אל הטופס מחויב כל עובד לצרף צילום של תעודת הזהות שלו, ובני נוער עובדים מתבקשים לצרף גם אישור מרופא משפחה כי הם כשירים לעבודה. כמו כן, עובדים הזכאים להקלות וזיכוי בניכוי המיסים מתבקשים למלא את הפרטים הרלוונטיים לכך ולצרף את הטפסים המתאימים. בסוף הטופס, העובד נדרש לחתום עליו. השמטת פרטים או מסירת פרטים לא נכונים בטופס זה, מהווים עבירה פלילית שבצידה עונש מאסר או קנס.

במידה ועובד אינו ממלא את הטופס, הוא אינו מקבל את נקודות הזיכוי שמגיעות לו ומנוכה המס בשיעור המרבי לפי מדרגות המס שבפקודת מס הכנסה. עובד נדרש למלא את הטופס בתוך שבוע מהיום הראשון לעבודתו או עד היום שלפני קבלת משכורתו הראשונה (לפי התאריך המוקדם יותר), בתחילתה של כל שנת מס (1 בינואר ועד לסוף חודש זה) ובעת כל שינוי פרטים או שינוי נסיבות (נישואים, גירושים, הולדת ילדים, סיום למידה במוסד להשכלה גבוהה, מעבר קופת חולים ושינוי מקום מגורים; בתוך שבוע מהיום בו חל השינוי).

== קישורים חיצוניים ==
* 
* [https://www.gov.il/BlobFolder/service/itc101/he/Service_Pages_Income_tax_itc101.pdf טופס 101], באתר רשות המסים בישראל
* [https://tofes101.co.il/ טופס 101] למילוי מקוון

קטגוריה:מסמכים
קטגוריה:ישראל: מיסוי
פורד פלקון XF

פורד פלקון XF (באנגלית: Ford Falcon XF, קרוי גם: Ford Fairmont XF) היא מכונית משפחתית גדולה מתוצרת יצרנית הרכב Ford Australia , חברת בת של פורד אשר יוצרה בין השנים 1988–1984 באוסטרליה

==תצורות==
* 4 דלתות - סדאן (בתצורות : 5 נוסעים (2+3), 6 נוסעים (3+3, בדגמים שמוט ההילוכים מוקם מתחת לגלגל ההגה).
* 5 דלתות - סטיישן.
* 2 דלתות - מסחרית.
* 2 דלתות - טנדר ("Falcon Utility").
* 4 דלתות - לימוזינה (בסיס גלגלים מוארך)

=="פורד פלקון XF"==

* יוצרו 278,101 יחידות.
* דגמי "פורד פלקון XF" סדאן 4 דלתות, וסטיישן יוצרו בין אוקטובר 1984 - פברואר 1988.
* דגמי "פורד פלקון XF" מסחרית ו-טנדר ("Falcon Utility") יוצרו מאוקטובר 1984 - מרץ 1993
* מנוע קדמי.
* מנוע בנזין.
* סוג הנעה: הנעה אחורית.
* דגמי "פורד פלקון XF" שירתו כאמבולנסים באוסטרליה.
* תאוצה בין 0–97 קמ"ש היא 12.1 שניות (דגם מנוע 4.1 ליטר שנבנה עם מערכת אספקת הדלק בשיטת המאייד המכני)
* תאוצה בין 0–97 קמ"ש היא 9.5 שניות (דגם מנוע 4.1 ליטר שנבנה עם מערכת אספקת הדלק בשיטת מערכת הזרקת דלק)
== תמונות ==
<gallery mode="packed" heights="80">
קובץ:1986-1988 Ford XF Falcon GL sedan 01.jpg | "פורד פלקון XF דגם "GL"
קובץ:1984-1986 Ford XF Falcon S sedan 02.jpg | "פורד פלקון XF" דגם "S"
קובץ:1985 Ford Falcon (XF) Silver Anniversary sedan (16211941200).jpg | "פורד פלקון XF", שנת 1985
קובץ:1984-1986 Ford XF Falcon S sedan 01.jpg | "פורד פלקון XF", דגם "S"
קובץ:1985 Ford Fairmont (XF) Ghia sedan (2015-07-15) 02.jpg | "פורד Fairmont XF" דגם "S", שנת 1985
קובץ:1986-1988 Ford XF Falcon GL limousine (retired taxi) 02.jpg | "פורד פלקון XF" דגם "GL" - לימוזינה
קובץ:1986-1988 Ford XF Falcon GL limousine (retired taxi) 01.jpg | "פורד פלקון XF" דגם "GL" - לימוזינה
קובץ:Ford Falcon S Stationwagon.jpg | "פורד פלקון XF" דגם "S" - סטיישן
קובץ: Ford Falcon S Stationwagon (2).jpg| "פורד פלקון XF" דגם "S" - סטיישן
קובץ:1988-1990 Ford XF Falcon utility 02.jpg | "פורד פלקון XF" - טנדר
קובץ:1991 Ford Falcon GL (XF) (35920535533).jpg | "פורד פלקון XF", שנת 1991 - טנדר
קובץ: 1990 Ford Falcon (XF) panel van (25783962081).jpg| "פורד פלקון XF", שנת 1990 - מסחרית
קובץ:1990 Ford XF Falcon Panel Van 01.jpg | "פורד פלקון XF", שנת 1990 - מסחרית
</gallery>

<gallery mode="packed" heights="120">
קובץ: 1985 Ford XF Falcon GL ambulance (5620521484).jpg| "פורד פלקון XF" דגם "GL" - אמבולנס
קובץ:1985 Ford XF Falcon GL ambulance (5619935547).jpg | "פורד פלקון XF" דגם "GL" - אמבולנס
קובץ:Ford XF Falcon GL ambulance (5341330104).jpg | "פורד פלקון XF" דגם "GL" - אמבולנס
</gallery>

==ראו גם==
* פורד
* פורד פלקון
* פורד פלקון XP
* פורד פלקון XG
* פורד פלקון ED

==קישורים חיצוניים==

* 
* 

==הערות שוליים==

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:אמבולנסים
קטגוריה:לימוזינה
XF
קטגוריה:דגמי מכוניות שהושקו ב-1984
קטגוריה:כלי רכב המיוצרים באוסטרליה
פוליצמייסטר

ניקולאי קלינגנברג, מדינאי רוסי, מפקד המשטרה ב[[פלך וילנה, כונה פוליצמייסטר.]]
האובר-פוליצמייסטר דמיטרי טרפוב, ממפקדי משטרת מוסקבה.
פוליצמייסטר (בגרמנית: Polizeimeister) היה כינוי באימפריה הרוסית למפקד המשטרה בכל הערים המחוזיות והערים הגדולות.

תפקיד הפוליצמייסטר הוצג בשנת 1782 במסגרת "אמנת הפקיד". הפוליצמייסטר עמד בראש מועצת הכספים, והחל מהמחצית השנייה של המאה ה-19 בראש מחלקת משטרת העיר. לפוליצמייסטר היו כפופים כל שוטרי ומוסדות העיר, בעזרתם ביצע את תפקידו, שכללו ציות להוראות של הרשויות הגבוהות ביותר ויישום עונשי בית המשפט. תפקיד הפוליצמייסטר בוטל בעקבות המהפכה בפברואר 1917.

== אובר-פוליצמייסטר ==
בפטרבורג, מוסקבה ובוורשה היו כמה מפקדי משטרה שכונו בשם אובר-פוליצמייסטר או ראש העיר.

==== האובר-פוליצמייסטר המוסקבאי ====
במוסקבה הוצג התפקיד בשנת 1722, מאז 1727 הוא היה כפוף למושל הכללי. הוא פיקח על פעילותם של אנשי המשטרה, היה אחראי על הסדר בעיר, עמד בראש שירותי כיבוי האש, "פיקח" על הסחר, השיפור העירוני והתנאים התברואתיים של מוסקבה, פיקח על קיום חוקים ותקנות של מוסדות עליונים ומרכזיים ועל יישום החלטות הרשות השופטת. בתחילת המאה העשרים במוסקבה היו 4 פוליצמייסטרים. כל אחד מהם ניהל מחלקת משטרה (יחידת מנהלי טריטוריאלי, אשר היוו 3-4 יחידות משטרה משולבות) שניהלו את תחנות המשטרה והרבעים (משנת 1881 - חולקו למחוזות משטרה עירוניים) פקידי הוצאה לפועל, ניהלו פיקוח על שטחים ציבוריים, ויקלו על המאסרים.

תפקיד האובר-פוליצמייסטר בוטל בשנת 1905 בקשר להקמת ממשלת העיר מוסקבה כגוף ניהולי עליון.

==== האובר-פוליצמייסטר הפטרבורגי ====
בשנת 1782, תפקיד זה היה למעשה ראש המשטרה בסנקט פטרבורג, לפני כן, שימש התפקיד כעוזר של המושל הכללי.

ביוני 1883 הורה הקיסר אלכסנדר השלישי "להחזיר את צו הניהול הישן של סנקט פטרבורג, להקצותו לראשות משטרת העיר, לאחר שהתפקיד שינה את שמו ממפקד המשטרה הראשי למושל העיר."
קטגוריה:משטרה
קטגוריה:מקצועות אכיפת החוק
קטגוריה:האימפריה הרוסית: חוק ומשפט